पाएं अपने शहर की ताज़ा ख़बरें और फ्री ई-पेपरडाउनलोड करें
गुरुवार की सुबह पूर्णिया से सहरसा आई ट्रेन से एक महिला प्लेटफार्म नंबर एक पर बेहोशी की हालत में पड़ी थी। जिसकी पहचान नहीं हो पाई। सूचना मिलते ही आरपीएफ इंस्पेक्टर पंकज प्रसाद व स्टेशन अधीक्षक रमेश कुमार, सीएचआई पुष्कर कुमार सहित स्टेशन पर तैनात जिला सदर अस्पताल की टीम मौके पर पहुंची। टीम ने महिला की जांच की और आशंका जताई कि महिला सांस उल्टी चल रही है। हो सकता है महिला कोरोना संक्रमित है। इसके बाद एंबुलेंस से महिला को सदर अस्पताल उपचार के लिए भेजा गया। महिला के पास किसी तरह का सामान बरामद नहीं किया गया। महिला चादर से लिपटी हुई थी। अस्पताल में इलाज के दौरान महिला की मौत हो गई। फिर शव को वापस जीआरपी थाने ले जाने के लिए एंबुलेंस की व्यवस्था नहीं हुई। शव को ठेले पर लादकर बीच बाजार से ले जाया गया। यह बहुत बड़ी लापरवाही है। आरपीएफ और जीआरपी की टीम महिला के परिजन के पता लगाने में जुट गई है। स्टेशन अधीक्षक रमेश कुमार ने बताया कि बेहोशी की हालत में महिला को सदर अस्पताल भेजा गया था। जहां बाद में उसकी मौत हो गई है। जीआरपी में मामला दर्ज कर आगे की कार्रवाई की जाएगी। अब पांच दिन बाद आरपीसीआर की रिपोर्ट आने के बाद पता चलेगा कि महिला कोरोना संक्रमित थी या नहीं। अगर वो संक्रमित हुई तो यह निश्चित है कि महिला से कई लोग संक्रमित हो चुके होंगे। क्योंकि महिला पैसेंजर ट्रेन से सहरसा पहुंची थी। उसके बाद उसके शव को भी बीच बाजार से ठेले पर लाद कर ले जाया गया।
जिले का पॉजिटिविटी रेट बढ़कर सात फीसदी हो गया
सक्रिय मरीजों की संख्या 2779 हो गई है। डीएम ने कहा विगत 9 मार्च से 5 मई के बीच 94448 सैंपल की जांच 6651 संक्रमितों की पहचान हुई है। जिले का पॉजिटिविटी रेट बढ़ाकर 7 फीसदी हो गया है। जिले में सक्रिय कंटेनमेंट जोन की संख्या 623 है जिसमें 287 शहरी क्षेत्र में एवं 336 ग्रामीण क्षेत्र में है। कहा कि बुधवार को 1186 को पहला डोज का 1140 को दूसरे डोज का टीका लगाया गया।
388 नए संक्रमित मिले और 289 हुए डिस्चार्ज , दो की मौत
सहरसा| 24 घंटे में 388 नए मरीज की पहचान होने के साथ-साथ दो संक्रमित व्यक्ति की मौत हो चुकी है। दूसरी लहर में संक्रमित होने वालों की संख्या बढकर 6651 हो गई है। स्वस्थ होने के उपरांत 289 मरीज को डिस्चार्ज किया गया है। जिले का पॉजिटिविटी रेट बढ़ाकर 7 फीसदी हो गया है। कोरोना की अद्यतन स्थिति की जानकारी देते हुए डीएम ने कहा कि बुधवार को 388 नए मिले हैं। 388 नए मरीज मिलने से दूसरी लहर में संक्रमित होने वालों की संख्या बढकर 6651 हो गई है। गुरुवार को कोरोना को पराजित करने वाले 289 व्यक्ति को डिस्चार्ज किया गया है। बुधवार को संक्रमण से 2 और व्यक्ति की मृत्यु हुई है इस प्रकार दूसरी लहर में संक्रमण से मरने वालों की संख्या बढ़कर 23 हो गई है। दूसरी लहर में संक्रमित होने वालों में 3824 व्यक्ति स्वस्थ हो गए हैं। बेहतर इलाज के 25 व्यक्तियों को मधेपुरा मेडिकल कॉलेज रेफर किया गया है। बुधवार को जिले के विभिन्न जांच केंद्रों पर रैपिड एंटीजन किट से 1524 सैंपल की जांच में 270 मरीज मिले हैं जबकि 118 पॉजिटिव रिपोर्ट 1 मई एवं 3 मई को आरटीपीसीआर से जांच के लिए भेजे गए सैंपल का आया है। बुधवार को सदर अस्पताल में 499 सैंपल की जांच में 61 मरीज मिले हैं जबकि अनुमंडल अस्पताल सिमरी बख्तियारपुर में 152 सैंपल की जांच में 32, सीएचसी नवहट्टा में 89 सैंपल की जांच में 19, सीएचसी सौर बाजार में 66 सैंपल की जांच में 15, सीएचसी सलखुआ में 91 सैंपल की जांच में 29, सीएचसी महिषी में 60 सैंपल की जांच में 8, पीएचसी कहरा में 140 सैंपल की जांच में 8, पीएचसी बनमा इटहरी में 32 सैंपल की जांच में 11, पीएचसी पंचगछिया में 145 सैंपल की जांच में 28, पीएचसी सोनवर्षा में 75 सैंपल की जांच में 7, शहरी प्राथमिक स्वास्थ केंद्र नियामत टोला में 70 सैंपल की जांच में 14 एवं शहरी प्राथमिक स्वास्थ केंद्र सहरसा बस्ती में 75 सैंपल की जांच में 38 मरीज मिले हैं। इसके अलावा 20 मरीजों की पहचान प्रांजल अस्पताल में हुए जांच में हुई है। बुधवार को कुल 2340 सैंपल जांच के लिए संग्रहित किए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn